title: Rama awatara
text: Rama Awatara inggih punika awatara Wisnu sané kaping pitu, Ida taler kabaos Ramachandra utawi Dasaratharama, tokoh sané kaloktah ring épos Ramayana. Nénten wantah kadi asapunika kémanten, Rama ring sajeroning épos Ramayana punika kaceritayang dados tokoh pianak, nyama, rabi, mitra, tur dados sang sané ngurus kulawarga sané melah, sawiréh parilaksana miwah kaweruhannyané indik dharma, satya, sewa, tur shanti.